Ofensiva Armatei României în Transilvania în 1916
Bătălia pentru Transilvania a avut loc în perioada 27 august - 25 octombrie 1916 și a fost una din operațiunile majore realizate de armata română în timpul Primului Război Mondial. A început ca o încercare a Armatei Române de a recupera Transilvania și ca o încercare de a scoate Austro-Ungaria din război. Deși inițial, ofensiva română în Transilvania a fost marcată de succes, ofensiva Bulgariei în Dobrogea a dus la retragerea unor efective importante ale Armatei Române din Transilvania și mutarea acestora pe frontul din Dobrogea. Acest lucru a dus la un contraatac de succes germano-austro-ungar, care s-a finalizat cu retragerea totală a trupelor române din Transilvania la sfârșitul lui noiembrie 1916.